b'\n_START_ARTICLE_\nPuma\n_START_SECTION_\nPrehranjevanje\n_START_PARAGRAPH_\nJe sposoben plenilec, ki lovi razli\xc4\x8dne vrste plena. Njegova primarna hrana so ko\xc5\xa1ute in jeleni, katere lovi predvsem na bolj severnih obmo\xc4\x8djih. Lovi pa tudi \xc5\xbeu\xc5\xbeelke in glodavce.\n_START_SECTION_\n\xc5\xbdivljenjski prostor\n_START_PARAGRAPH_\nNajpogosteje ga najdemo v \xc5\xbeivljenjskih prostorih z gosto podrastjo, saj mu taka podro\xc4\x8dja omogo\xc4\x8dajo la\xc5\xbeje zalezovanje, \xc5\xbeivi pa tudi na odprtih obmo\xc4\x8djih._NEWLINE_Populacija pum je majhna, saj so te ma\xc4\x8dke samotarji in za \xc5\xbeivljenje potrebujejo veliko ozemlje. Velikost ozemlja pa je odvisna predvsem od rastlinstva in izobilja plena. \xc4\x8ceprav je puma velik plenilec, pa ni vedno dominantna vrsta na svojem ozemlju. Ko za plen tekmuje z volkovi, le ti obi\xc4\x8dajno prevladajo._NEWLINE_Ta samotarska ma\xc4\x8dka se po navadi izogiba ljudi. Napadi na ljudi so redki, \xc4\x8deprav jih je v zadnjem \xc4\x8dasu vedno ve\xc4\x8d. Razlog za to je \xc5\xa1irjenje naselij, saj se tako zmanj\xc5\xa1al pumin \xc5\xbeivljenjski prostor._NEWLINE_Zaradi \xc4\x8dloveka pa se je na \xc5\xa1tevilnih obmo\xc4\x8djih, kjer so pume \xc5\xbee od nekdaj \xc5\xbeivele zelo zmanj\xc5\xa1ala populacija teh plenilskih ma\xc4\x8dk. Na ta na\xc4\x8din je bila puma iztrebljena v severovzhodni Ameriki, razen nekaj osamljenih populacij na Floridi. Vendar \xc5\xbeival mogo\xc4\x8de ponovno naselili na njena biv\xc5\xa1a vzhodna obmo\xc4\x8dja._NEWLINE_Zaradi velikega obmo\xc4\x8dja na katerem se puma nahaja ima mnogo imen in je pogosto omenjena v mitologiji domorodnih ljudi v Ameriki in v sodobni kulturi.\n_START_SECTION_\nPoimenovanje in etimologija\n_START_PARAGRAPH_\nBeseda puma je tujka, prevzeta preko nem\xc5\xa1\xc4\x8dine in \xc5\xa1pan\xc5\xa1\xc4\x8dine iz ju\xc5\xbenoameri\xc5\xa1kega indijanskega jezika ke\xc4\x8duan\xc5\xa1\xc4\x8dine, v katerem se ta \xc5\xbeival prav tako imenuje puma'